ETA:n sekakomitean päätös N:o 86/2003, tehty 20 päivänä kesäkuuta 2003, yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta



Virallinen lehti nro L 257 , 09/10/2003 s. 0044 - 0046



ETA:n sekakomitean päätös N:o 86/2003, tehty 20 päivänä kesäkuuta 2003, yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 86 ja 98 artiklan, sekä katsoo seuraavaa: (1) Sopimuksen pöytäkirja 31 muutettiin 10 päivänä marraskuuta 2000 tehdyllä ETA:n sekakomitean päätöksellä N:o 100/2000(1). (2) On aiheellista laajentaa sopimuksen sopimuspuolten välinen yhteistyö kattamaan eräistä toimista ja toimenpiteistä hallintojen välisen telemaattisen tietojenvaihdon (HVT) Euroopan laajuisten verkkojen yhteentoimivuuden ja niihin pääsyn varmistamiseksi tehdyn päätöksen N:o 1720/1999/EY muuttamisesta 21 päivänä lokakuuta 2002 tehty Euroopan parlamentin ja neuvoston päätös N:o 2045/2002/EY(2). (3) On aiheellista laajentaa sopimuksen sopimuspuolten välinen yhteistyö kattamaan eräistä hallintojen välisen telemaattisen tietojenvaihdon (HVT) Euroopan laajuisia verkkoja koskevista suuntaviivoista, mukaan lukien yhteistä etua koskevien hankkeiden yksilöiminen, tehdyn päätöksen N:o 1719/1999/EY muuttamisesta 21 päivänä lokakuuta 2002 tehty Euroopan parlamentin ja neuvoston päätös N:o 2046/2002/EY(3). (4) Tämän vuoksi sopimuksen pöytäkirja 31 olisi muutettava, jotta laajennettu yhteistyö voitaisiin aloittaa 1 päivästä tammikuuta 2003, ON PÄÄTTÄNYT SEURAAVAA: 1 artikla Muutetaan sopimuksen pöytäkirjassa 31 oleva 17 artiklan 4 kohta seuraavasti: 1) Lisätään toiseen luetelmakohtaan (Euroopan parlamentin ja neuvoston päätös N:o 1719/1999) seuraava: ", sellaisena kuin se on muutettuna seuraavalla: - 32002 D 2046: Euroopan parlamentin ja neuvoston päätös N:o 2046/2002/EY, tehty 21 päivänä lokakuuta 2002 (EYVL L 316, 20.11.2002, s. 4)." 2) Lisätään kolmanteen luetelmakohtaan (Euroopan parlamentin ja neuvoston päätös N:o 1720/1999) seuraava: ", sellaisena kuin se on muutettuna seuraavalla: - 32002 D 2045: Euroopan parlamentin ja neuvoston päätös N:o 2045/2002/EY, tehty 21 päivänä lokakuuta 2002 (EYVL L 316, 20.11.2002, s. 1)." 2 artikla Muutetaan sopimuksen pöytäkirjan 31 lisäyksessä 3 oleva I kohta (Yhteistä etua koskevat hankkeet) seuraavasti: 1) Korvataan johdanto-osa seuraavasti: "EFTA-valtiot osallistuvat seuraaviin yhteistä etua koskeviin hankkeisiin hallintojen välisen telemaattisen tietojenvaihdon Euroopan laajuisten verkkojen alalla Euroopan parlamentin ja neuvoston päätöksen 1719/1999/EY, sellaisena kuin se on muutettuna, 3 artiklan 1 kohdan perusteella:" 2) Lisätään A osaan (Yleisesti) seuraava: "- Niiden verkkojen toteuttaminen, jotka helpottavat oikeusviranomaisten yhteistyötä (tämä koskee ainoastaan Islantia ja Norjaa)." 3) Muutetaan B osa (EMUa sekä yhteisön politiikkaa ja toimia tukevat erityisverkot) seuraavasti: a) Korvataan kuudes luetelmakohta seuraavalla: "- Telemaattiset verkot koulutuksen ja kulttuurin, tiedotuksen, viestinnän ja audiovisuaalisella alalla, erityisesti avointen verkkojen sisältökysymyksiä koskevien tietojen vaihtamiseksi ja uusien audiovisuaalisten palvelujen ja tietopalvelujen kehittämisen ja vapaan levityksen edistämiseksi." b) Korvataan kahdeksas luetelmakohta seuraavalla: "- Telemaattiset verkot matkailun, ympäristön, kuluttajansuojan ja kansanterveyden suojelun alalla tämän sopimuksen sopimuspuolten välisen tietojenvaihdon tukemiseksi." c) Lisätään seuraavat: "- Telemaattiset verkot, joilla edistetään eEurope-aloitteen ja siihen liittyvän toimintasuunnitelman, erityisesti sen sähköistä asiointia viranomaisten kanssa koskevan luvun, tavoitteita, jotka on tarkoitettu kansalaisten ja yritysten hyödyksi. - Maahanmuuttopolitiikkaa koskevat telemaattiset verkot, erityisesti parantamalla sähköistä tiedonvaihtoa kansallisten hallintojen kanssa tiedonsaanti- ja neuvottelumenettelyjen helpottamiseksi (tämä koskee ainoastaan Islantia ja Norjaa)." 3 artikla Tämä päätös tulee voimaan 21 päivänä kesäkuuta 2003, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(4). Sitä sovelletaan 1 päivästä tammikuuta 2003. 4 artikla Tämä päätös julkaistaan Euroopan unionin virallisen lehden ETA-osastossa ja ETA-täydennysosassa. Tehty Brysselissä 20 päivänä kesäkuuta 2003. ETA:n sekakomitean puolesta Puheenjohtaja P. Westerlund (1) EYVL L 7, 11.1.2001, s. 32. (2) EYVL L 316, 20.11.2002, s. 1. (3) EYVL L 316, 20.11.2002, s. 4. (4) Valtiosäännön asettamista vaatimuksista ei ole ilmoitettu.